Uzinas
55°42′07″š. pl. 25°07′49″r. ilg.﻿ / ﻿55.7019°š. pl. 25.1304°r. ilg.﻿ / 55.7019; 25.1304 Uzinas – ežeras šiaurės rytų Lietuvoje, Kupiškio rajone, apie 4 km į pietus nuo Šimonių, Šimonių girioje. Ežero ilgis iš šiaurės į pietus – 0,23 km, plotis – iki 0,045 km. Altitudė 95,9 m. Krantai žemi, plačiai užpelkėję. Ežeriukas baigiantis užakti. Šiaurėje išteka upelis (Pelyšos intakas, Šventosios upės baseinas). Vandenvardis Ùzinas laikomas sėliškos kilmės ir siejamas su judėjimo reikšme (< ide. *i̯euĝ- „banguoti; sujudęs, neramus“).